Polisielede vas na beweerde Tukkie-verkragter ontsnapTwee polisiebeamptes is in hegtenis geneem nadat ŉ man wat na bewering ŉ Tukkie-student verkrag het uit aanhouding ontsnap het. ŉ Polisiewoordvoerder, lt. kol. Lungelo Dlamini, sê die verdagte het Vrydag deur ŉ badkamervenster by die Dr George Makhuri hospitaal ontsnap. ŉ Studente konstabel en adjudant-offisier is kort hierna in hegtenis geneem en sal na verwagting Maandag in die Pretoria Noord landdroshof verskyn. Die man is Woensdag in hegtenis geneem nadat hy glo ŉ Tukkie-student verkrag en met ŉ mes gesteek het. Die verdagte was in aanhouding by die Pretoria Noord-polisiestasie. Hy is na die hospitaal geneem nadat hy gesê het hy voel siek. Die Tukkies-student is na bewering 22 keer met ŉ mes gesteek aan onder meer haar gesig, nek en bene.